钦定古今图书集成/明伦汇编/闺媛典/第045卷 > 范烈女
## 钦定古今图书集成/明伦汇编/闺媛典/第045卷 > 范烈女

按《休宁县志》：范烈女名三娘，博村人，宣歙观察使傅
正女，聘歙州陆刺史弟陆赞。会昌元年，陆刺史奏曰：
“臣弟陆赞早亡，三娘年十七，不食而死。其祖母杜，严
毅端肃，九十七卒，示梦于人。吾祖孙二人，生扶纲常，
死御灾患，盍当血食，乡人祀之，辄有奇应，宜谥崇祀。”
爰敕谥杜为吴国慈懿太夫人，范为贞烈。有司立庙
于博村赤山，赐额“慈贞。”五季兵火，庙圯，址存。